#

# Samarbeidsavtale for nærings-PHD

mellom

Universitetet i Oslo (UiO)

Det Medisinske Fakultet

Organisasjonsnummer 971 035 854

(heretter «Gradsgivende institusjon»)

Oslo universitetssykehus (OUS)

Avdeling for …………………Klinikk for …………………

Organisasjonsnummer 993 467 049

og

[BEDRIFT X]

Organiasjonsnummer …………………

(heretter «Prosjektansvarlig»)

Heretter samlet referert til som «Partene», eller enkeltvis som «Part».

**1 Formålet med samarbeidet**

Forskningsrådet har på visse vilkår gitt tilsagn om tildeling av midler til gjennomføring av forskningsprosjektet: «…………………», (heretter kalt ‘Prosjektet’). En forutsetning for Forskningsrådets tildeling av midler er at Partene deltar i Prosjektet med faglige ressurser og relevant infrastruktur. Denne samarbeidsavtalen regulerer forholdet mellom Partene i Prosjektet.

Prosjektets hovedmål er å ………………………………………………………………….

Samarbeidsavtalen gjelder gjennomføring av doktorgradsarbeidet til nærings-ph.d.-kandidat ………………… (heretter «Kandidaten») i henhold til vedlagte prosjektbeskrivelse inntatt som vedlegg 1 (heretter kalt «Prosjektbeskrivelsen»).

Prosjektet ledes av Prosjektleder ansatt hos Prosjektansvarlig. Rammen og framdriften for Prosjektet bestemmes av de faglige ressurser og budsjettet som fremkommer av denne Samarbeidsavtalen, opptaksavtalen og i henhold til de krav nedfelt i den til enhver tid gjeldende Ph.d.-forskriften.

Prosjektet er definert som ….% arbeidstid over …. år.

Samarbeidsavtalen har følgende vedlegg;

Vedlegg 1: Avtalen mellom Prosjektansvarlig og Forskningsrådet med prosjektbeskrivelse.

Vedlegg 2: Finansieringsplan

Vedlegg 3: Prosjektbakgrunn

**2 Definisjoner**

Force Majeure Upåregnelige og ekstraordinære omstendigheter utenfor Partenes kontroll.

Forskningsrådet Norges forskningsråd.

Immaterielle rettigheter Alle rettigheter til tekniske løsninger, metoder, prosesser og prosedyrer, enten de er patentert, kan patenteres eller ikke. Videre omfatter dette alle opphavsrettigheter, varemerkerettigheter, designrettigheter, rettigheter til plantesorter, databaser, kretsmønstre, tegninger, spesifikasjoner, protyper, bedriftshemmeligheter og lignende.

Konfidensiell informasjon Informasjon, dokumentasjon eller materiale som er gitt skriftlig eller i annen form og merket «konfidensielt», eller som er gitt muntlig og oppgis å være konfidensielt forutsatt at dette bekreftes skriftlig innen 14 dager fra informasjonen ble gitt.

Ph.d.-forskriften Forskrift for graden philosophiae doctor (ph.d.) ved UiO med utfyllende regler

Prosjektbakgrunn Kunnskap, herunder immaterielle rettigheter, som en Part bringer inn i Prosjektet. Den enkelte Parts prosjektbakgrunn fremgår i eget vedlegg til denne samarbeidsavtalen.

Prosjektresultater Alle rettigheter til forskningsresultater oppnådd i Prosjektet.

Publisering Enhver offentliggjøring av resultater, herunder innlevering av doktorgradsarbeid/-avhandling for disputering.

REK Regional Etisk Komite for Medisinsk og Helsefaglig Forskning.

**3 Partenes plikter**

Prosjektansvarlig skal:

* være arbeidsgiver for Kandidaten.
* utbetale X % lønn for Kandidaten i Y år i henhold til egen ansettelsesavtale inngått mellom Prosjektansvarlig og Kandidaten.
* formalisere nødvendig avtale med UiO i forbindelse med opptak på doktorgradsprogrammet.
* stille til disposisjon nødvendig prosjektbakgrunn
* være veileder for kandidaten [Veileders navn må oppgis og om vedkommende er hovedveileder eller medveileder, foruten evt. andre medveiledere.]

OUS skal:

* legge til rette for gjennomføring av ………………… [angi relevante studier som skal inngå i Prosjektet] som beskrevet i Prosjektbeskrivelsen, herunder stille til rådighet nødvendig infrastruktur.
* ivareta veiledningsansvar og andre forhold i henhold til avtale om opptak på ph.d.-programmet.
* [Veileders navn må oppgis og om vedkommende er hovedveileder eller medveileder.]

Gradsgivende institusjon skal

* stille til disposisjon nødvendig infrastruktur for gjennomføring av Prosjektet, samt kontorplass for perioden(e) Kandidaten skal tilbringe ved UiO.
* legge til rette for gjennomføring av undersøkelsene som inngår i Prosjektet, som beskrevet i Prosjektbeskrivelsen,
* ha det faglige ansvaret for ph.d-utdanningen.
* ivareta veiledningsansvar og andre forhold i henhold til avtale om opptak på ph.d.-programmet.
* [Det er et krav til minst én veileder tilknyttet UiO. Veileders navn må oppgis og om vedkommende er hovedveileder eller medveileder.]

Utover dette har Partene et gjensidig felles ansvar for innhold og gjennomføring av Prosjektet, og slik det fremgår av Prosjektbeskrivelsen (vedlegg 1).

Hver av Partene har et selvstendig ansvar for å gjennomføre arbeidet i samsvar med gjeldende lover, forskrifter, regler og retningslinjer som er relevante for gjennomføringen av Prosjektet, herunder etiske regler og retningslinjer, anerkjente normer for god og forsvarlig forskning, samt å sørge for å skaffe de nødvendige godkjenninger.

Forskningen som inngår i Prosjektet skal gjennomføres i henhold til de kvalitetssystemer ved UiO og OUS som til enhver tid gjelder, samt avtalen mellom UiO og OUS om forskningsansvar. Kopi av godkjenning fra REK, og eventuelt andre nødvendige godkjenninger følger vedlagt denne samarbeidsavtalen.

Partene plikter å sikre at egne ansatte som utfører arbeid i Prosjektet respekterer de bestemmelser som fremgår av denne samarbeidsavtalen.

Partene skal opptre lojalt og holde hverandre gjensidig informert så tidlig som mulig om planer og tiltak som påvirker omfanget av Partenes plikter, i den hensikt at eventuelle konsekvenser av endringer kan planlegges og gjennomføres.

Partene plikter som ledd i gjennomføringen av Prosjektet å legge til rette for at Kandidaten oppholder seg minst ett år ved henholdsvis Prosjektansvarliges lokaler og ved UiO og/eller OUS. Tiden kan fordeles etter hva som er mest hensiktsmessig for Prosjektet.

[Dersom kandidaten skal oppholde seg ved annet sted enn gradsgivende institusjon, skal dette oppgis og begrunnes.]

[Dersom ph.d.-kandidaten har arbeidsplikt hos én eller flere av partene, skal dette spesifiseres og omfanget angis.]

**4 Økonomi**

Følgende finansieringsplan (i 1000 NOK) ligger til grunn for Prosjektet:

|  |  |  |  |  |
| --- | --- | --- | --- | --- |
|  | **20**XX | **20**YY | **20**ZZ | **20**ÆÆ |
| Forskningsrådet | \* | \* | \* | \* |
| Prosjektansvarlig |  |  |  |  |
| UiO\*\* |  |  |  |  |
| OUS |  |  |  |  |
| **Sum** |  |  |  |  |

\* inkl. NOK …………… i driftsmidler

\*\* UiO fyller selv inn sine kostnader

[Beskriv kort hva driftsmidlene skal brukes til.]

Partene fakturerer Prosjektansvarlig etterskuddsvis per kvartal den andel av sine prosjektkostnader som Samarbeidsavtalen fastsetter.

Korrekte fakturaer skal betales innen 30 dager fra faktureringsdato.

Ved forsinket betaling vil det bli beregnet forsinkelsesrente i henhold til forsinkelsesrenteloven. Hvis prosjektet trekker ut i tid utover det som er avtaleperioden, skal dekning av indirekte kostnader i forlengelsesperioden avtales separat.

Resultatmidler (RBO) for avlagt grad tilfaller Gradsgivende institusjon i sin helhet.

**5 Rettigheter**

5.1 Prosjektbakgrunn

Prosjektet forutsetter vederlagsfri tilgang og bruksrett til Prosjektbakgrunn hos Prosjektansvarlig som er nødvendig for gjennomføringen av Prosjektet. Prosjektbakgrunn som inngår i Prosjektet fra oppstart fremgår av vedlegg 3. Prosjektbakgrunn som en Part ønsker å bringe inn i Prosjektet underveis i Prosjektperioden skal skriftlig forelegges de andre Partene. Ethvert resultat av Prosjektet som ikke er Prosjektbakgrunn i henhold til vedlegg 3, og som heller ikke har blitt forelagt og godkjent av de andre Partene, har automatisk status som Prosjektresultat.

Eiendomsrett til Prosjektbakgrunn beholdes av den Part som brakte denne inn i Prosjektet. Prosjektbakgrunn skal utelukkende benyttes som ledd i gjennomføring av Prosjektet, og er begrenset til bruk i forskning. Samarbeidspartnerne har ikke anledning til å gi andre enn de faglige kontaktpersonene, angitt i punkt 9, tilgang til Prosjektbakgrunn uten avtale med Prosjektansvarlig. En Part har ikke anledning til å gi andre tilgang til en annen Parts Prosjektbakgrunn uten at dette avtales uttrykkelig.

5.2 Eierskap til Prosjektresultater

Eierskap til Prosjektresultater tilfaller den Part hvor den respektive Part sin ansatte har frembrakt resultatene.

Dersom to eller flere Parter har frembrakt resultatene i fellesskap, skal de ha felles eierskap til disse. Partenes ideelle eierandel skal tilsvare den respektive Parts forholdsmessige intellektuelle bidrag til det aktuelle Prosjektresultatet.

Parter som eier Prosjektresultater i felleskap skal, innen 6 måneder fra de aktuelle Prosjektresultater ble skapt, enes om avtale om utnyttelse av disse Prosjektresultater, herunder eventuelle beskyttelsestiltak og kostnadsfordeling for slike. Sameieavtalen bør som et minimum omfatte følgende punkter:

* En tydelig angivelse av Prosjektresultatet, herunder den enkelte Parts eierandel.
* Bestemmelser om hvilken sameier som skal ha ansvar for å beskytte og vedlikeholde Prosjektresultatet, herunder dennes fullmakter.
* En detaljert plan for hvordan Prosjektresultater skal beskyttes, forsvares, vedlikeholdes og brukes, herunder en plan for forretningsmessig utnyttelse.

Prosjektansvarlig skal gis førsterett til kommersiell utnyttelse av forskningsresultater fra Prosjektet. Slik kommersiell utnyttelse skal være basert på egen avtale fremforhandlet av Inven2 på vegne av OUS. I avtale om kommersiell utnyttelse skal det blant annet sees hen til Partenes bidrag til forskningsresultatet ved beregning av verdi/vederlag.

### **6 Publisering**

Partene har rett til å publisere resultater av egne data med mindre slik publisering medfører skade eller ulempe for en annen Parts utnyttelse av egne resultater, inneholder en annen Parts konfidensielle informasjon, eller der slik publisering vil svekke det vitenskapelige fundament for Prosjektet betydelig. Prosjektresultatene skal gjøres kjent så hurtig som mulig, og både positive og negative resultater fra Prosjektet skal søkes publisert. Partene kan avtale at det skal utarbeides en plan for offentliggjøring av resultater basert på kriteriene i den til enhver tid gjeldende versjon av Vancouver-konvensjonen om medforfatterskap til vitenskapelige publikasjoner. Partene har et særskilt ansvar for å påse at Kandidaten har de samme rettigheter til publisering, herunder innlevering av doktorgradsarbeid, som øvrige ph.d.-kandidater ved Universitetet i Oslo, jf. Ph.d.-forskriften.

Før publisering skal Prosjektansvarlig varsles og ha rett til å forhåndsvurdere publikasjoner som er knyttet til Prosjektbakgrunn med formål å hindre at konfidensiell informasjon tilhørende Prosjektansvarlig frigis. Prosjektansvarlig har også anledning til å foreslå endringer i utkast til manuskript, forutsatt at foreslåtte endringer ikke er i strid med alminnelige forskningsetiske regler for publisering eller til hinder for gjennomføring av doktorgradsprosjektet.

Dersom en Part ønsker å kommersialisere Prosjektresultater, kan det bes om utsatt publisering i inntil 90 dager.

I pressemeldinger eller uttalelser til media skal Prosjektet omtales som et samarbeidsprosjekt mellom Partene. Ved uttalelser til media skal de andre Partene informeres i forkant så fremt det er praktisk mulig.

### **7 Konfidensialitet (valgfritt)**

Partene plikter i Prosjektperioden, og for en påfølgende periode på 3 år, å holde hemmelig all Konfidensiell Informasjon de får kjennskap til i forbindelse med Prosjektet, og å oppbevare denne på en sikker måte. Konfidensialitetsforpliktelsen omfatter ikke utlevering av Konfidensiell informasjon til ansatte og tredjeparter, hvor tilgang til Konfidensiell informasjon er nødvendig for å utføre oppgaver i Prosjektet eller å nyttiggjøre seg Prosjektresultater.

Konfidensiell informasjon skal kun benyttes til å utføre oppgaver i Prosjektet og å nyttiggjøre seg Prosjektresultater, eller som avtalt med eller forutsatt av den utleverende Part. Partene skal påse at alle ansatte og tredjeparter, som gis tilgang til Konfidensiell informasjon blir gjort kjent med og overholder nevnte konfidensialitetsforpliktelse. Ved behov skal det inngås en egen konfidensialitetsavtale med tilsvarende innhold som i dette punkt, som har forrang ved eventuell konflikt.

Følgende informasjon regnes ikke som Konfidensiell Informasjon:

1. Informasjon som allerede var kjent for vedkommende Part på det tidspunkt den ble mottatt.
2. Informasjon som er eller blir alminnelig kjent på annen måte enn ved brudd på konfidensialitetsforpliktelse under denne Samarbeidsavtalen.
3. Informasjon som mottas fra tredjepart uten kjente konfidensialitetsforpliktelser.
4. Informasjon som er utviklet av en Part uten bruk av Konfidensiell Informasjon.

Ovennevnte konfidensialitetsforpliktelse skal ikke hindre offentliggjøring av Prosjektresultater i tråd med bestemmelsene i punkt 6 eller utøvelse av Bruksrettigheter som gitt i punkt 5 i denne Samarbeidsavtalen. Konfidensialitetsforpliktelsen hindrer heller ikke utlevering av Konfidensiell Informasjon til Forskningsrådet eller lovpålagt utlevering til domstoler og andre offentlige myndigheter, samt utlevering i medhold av Lov om rett til innsyn i dokument i offentleg verksemd (Offentleglova). De andre Partene skal varsles ved slik utlevering.

### **8 Varighet**

Prosjektet starter den ………………… og avsluttes den …………………

Samarbeidsavtalen trer i kraft når den er signert av begge Parter og det foreligger dokumentasjon på vedtak om opptak på ph.d.-programmet ved gradsgivende institusjon (UiO).

Prosjektperioden kan forlenges ved pliktarbeid, permisjoner, lengre sykefravær, eller ved andre uforutsette forhold. Forlengelse av prosjektperioden skal godkjennes av Partene.

Samarbeidsavtalen kan sies opp av hver Part med 1 (ett) års skriftlig varsel til de andre partene. Ved vesentlig mislighold, som ikke skyldes Force majeure, kan samarbeidsavtalen sies opp med 30 dagers skriftlig varsel, med mindre den misligholdende Part ikke reparerer misligholdet i oppsigelsesperioden.

Dersom avtalen sies opp før normal terminering, skal det lages en plan for å ivareta Kandidatens muligheter til å fullføre sin ph.d.-grad. Punkt 6 og punkt 7 skal også gjelde etter opphør av avtalen.

# 9 Forrang, endringer og tvister

Kravene som stilles fra UiO vedrørende gjennomføring av Kandidatens ph.d.-program og inngått avtale om opptak til ph.d.-programmet har forrang ved en eventuell konflikt med denne samarbeidsavtalen.

Endringer i denne Samarbeidsavtalen må avtales skriftlig i et eget vedlegg til Samarbeidsavtalen.

Eventuelle tvister om innholdet i og/eller oppfyllelse av Samarbeidsavtalen eller forhold som utspringer av denne, skal søkes løst gjennom forhandlinger mellom Partene. Dersom slik løsning ikke kan oppnås kan hver Part bringe tvisten inn for ordinær rettsbehandling med Oslo tingrett som verneting.

\* \* \*

Samarbeidsavtalen er underskrevet i 3 (tre) eksemplarer, ett til hver av partene.

|  |  |  |
| --- | --- | --- |
| For bedriften | For OUSklinikkinstitutt/avdeling/senter  | For Det medisinske fakultetUiO |
| Sted: | Sted: | Sted: |
| Dato: | Dato: | Dato: |
| Tittel: | Tittel: | Tittel:Dekan |
| Navn (blokkbokstaver): | Navn (blokkbokstaver): | Navn (blokkbokstaver):Ivar Prydz Gladhaug |
| Signatur | Signatur | Signatur |
| Kontaktperson | Kontaktperson | KontaktpersonMerethe Bremer |